OpenLLM-France/wikimedia huggingface dataset:
# Sabana de contraforts del sud-oest de la península aràbiga

La sabana dels contraforts del sud-oest àrab és una ecoregió arbustiva desèrtica i xèrica del sud de la Península Aràbiga, que abasta part de l'Aràbia Saudita, el Iemen i Oman. L'eco-regió ocupa elevacions moderades al sud-oest muntanyós de la península. El desert de boira costanera de la Península Aràbiga es troba entre la sabana de contraforts i la costa de la Mar Roja i del golf d'Aden. A altituds més elevades, la sabana de contraforts fa transició cap als boscos muntanyencs del sud-oest àrab. Al nord i a l'est, el desert tropical i semidesèrt nubo-sindià, més sec, es troba entre la sabana de contraforts i els deserts hiperàrids de l'Aràbia Central.

## Estat de conservació

L'estat és definit com "En perill crític".

## Referències

* ↑ «"Southwestern Arabian Foothills Savanna". WWF ecoregion profile» (en anglès). WWF. [Consulta: 30 octubre 2019].
# Tota pulchra es

Tota pulchra es és una antiga oració catòlica escrita segurament al segle iv. És una de les cinc antífones per als psalms de les segones vespres de la festivitat de la Immaculada Concepció (8 de desembre). El text és pres en part del Llibre de Judit i en part del Càntic dels càntics.
Aquesta oració ha servit com a inspiració per a molts compositors al llarg dels segles, entre els quals es pot citar per exemple Robert Schumann, Anton Bruckner, Pau Casals, Maurice Duruflé o James MacMillan.

## Oració

Tota pulchra es, Maria, et macula originalis non est in te. Tu gloria Jerusalem, tu laetitia Israel, tu honorificentia populi nostri, tu advocata peccatorum. Oh Maria, virgo prudentissima, mater clementissima, Ora pro nobis, intercede pro nobis ad Dominum Jesu Christum.
Ets tota bellesa, Maria i el pecat original no és en tu. Vós, la glòria de Jerusalem, vós, joia d'Israel, vós, honor del nostre poble, avogada dels pecadors Oh! Maria, verge prudentíssima, mare clementíssima. Pregueu per nosaltres, intercediu per nosaltres davant nostre Senyor Jesucrist.
# Winona (Missouri)

Winona és una població dels Estats Units a l'estat de Missouri. Segons el cens del 2000 tenia 1.290 habitants.

## Demografia

Segons el cens del 2000, Winona tenia 1.290 habitants, 525 habitatges, i 343 famílies. La densitat de població era de 132,1 habitants per km².
Dels 525 habitatges en un 35% hi vivien nens de menys de 18 anys, en un 49,3% hi vivien parelles casades, en un 13% dones solteres, i en un 34,5% no eren unitats familiars. En el 30,9% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,09.
Per edats la població es repartia de la següent manera: un 30,4% tenia menys de 18 anys, un 8,2% entre 18 i 24, un 26,1% entre 25 i 44, un 21,3% de 45 a 60 i un 14% 65 anys o més.
L'edat mediana era de 34 anys. Per cada 100 dones de 18 o més anys hi havia 81,4 homes.
La renda mediana per habitatge era de 18.640 $ i la renda mediana per família de 24.000 $. Els homes tenien una renda mediana de 21.912 $ mentre que les dones 15.865 $. La renda per capita de la població era d'11.564 $. Entorn del 28,4% de les famílies i el 34,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Winona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Winona». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Montserrat Pareras i Dameson

Montserrat Pareras i Dameson (la Garriga, 26 de novembre de 1997), coneguda simplement com a Montserrat Dameson, és una periodista catalana. També fa divulgació de la fe catòlica a les xarxes socials, sobretot a Twitter, on acumula més de 14.000 seguidors. En la faceta periodística, destaca com a columnista i treballa per al diari El Nacional i la revista Núvol.
Va estudiar el batxillerat a l'Institut Vil·la Romana de la Garriga, on va elaborar el treball de recerca El context entorn el 9N, sobre la factibilitat de convocar un referèndum d'independència a Catalunya per part del Govern d'Espanya o de la Generalitat després del del 9 de novembre de 2014.
Actualment, resideix a Barcelona mentre estudia dret i ciències polítiques. Reivindica el nacionalisme de Jordi Pujol. És sòcia de l'Ateneu Barcelonès.

## Referències

* 1 2 Bordeus, Joan. «Jordi Pujol com a mestre d'energia». Ara, 08-02-2023. [Consulta: 11 juny 2023].
* 1 2 3 Guimerà, Anna; Vilaclara, Roger. «Montserrat Dameson: “Crec que faig més servei parlant de Jesús que de l’Església”». Catalunya Religió, 10-01-2023. [Consulta: 11 juny 2023].
* ↑ Mayoral, Jordi. «Ventilem la casa». El Punt Avui, 13-09-2021. [Consulta: 11 juny 2023].
* ↑ «TREBALLS TREBALLS DE RECERCA de batxillerat 14/15» (PDF) p. 23, 2015. [Consulta: 23 juliol 2023].
* ↑ «Cicle de xerrades dels Manaies de Sant Daniel». El Punt Avui, 20-02-2023. [Consulta: 11 juny 2023].
* ↑ «L’Ateneu Barcelonès culmina la millor campanya de Sant Jordi dels últims anys». Ateneu Barcelonès, 21-05-2021. [Consulta: 11 juny 2023].
# Arzal

Arzal (en bretó Arzhal) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.321 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 862 | 883 | 901 | 887 | 930 | 917 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | André Pajolec | |
# Txeldàievo

Txeldàievo (en rus: Челдаево) és un poble de l'óblast d'Uliànovsk, a Rússia. Pertany al districte d'Inza.

## Referències

* ↑ «Энциклопедия Ульяновской области: Забалуйка».
# Txekunda

Txekunda (en rus: Чекунда) és un poble del krai de Khabàrovsk, a Rússia, que el 2012 tenia 204 habitants. Pertany al districte rural de Verkhnebureïnski.

## Referències

* ↑ Закон Хабаровского края от 28 ноября 2012 г. N 239 «О преобразовании городского населенного пункта рабочий поселок Тырма, находящегося на территории Верхнебуреинского района Хабаровского края, путём изменения его статуса в сельский населенный пункт — поселок Тырма и о внесении изменений в отдельные законы Хабаровского края»
# Turpial groc

El turpial groc (Icterus nigrogularis) és un ocell de la família dels ictèrids (Icteridae).

## Hàbitat i distribució

Habita manglars i pobles de les terres baixes a la llarga de la costa del Carib de Colòmbia, nord de Veneçuela, Trinitat, nord del Brasil, Guaianes i Antilles Neerlandeses d'Aruba, Curaçao i Bonaire.

## Referències

* ↑ «Turpial groc». Cercaterm. TERMCAT, Centre de Terminologia. Rev. 20/01/2023(català)
# Edifici a la plaça de les Eres, 16-17 (Calaf)

L'edifici situat a la Plaça de les Eres, 16-17, és una obra del municipi de Calaf (Anoia) inclosa en l'Inventari del Patrimoni Arquitectònic de Catalunya. És una casa de la qual només són destacables com a elements de façana, tota una sèrie d'elements ornamentals vegetals que es concentren exclusivament dalt les llindes dels balcons i que consisteixen en garlandes de flors i elements vegetals que emmarquen medallons d'escut al primer i segon pis, a l'últim pis la decoració consisteix en palmetes. La façana està arrebossada com un "encoixinat". Sembla una construcció d'inicis del segle xx.

## Referències

* 1 2 3 «Plaça de les Eres, 16-17». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 25 gener 2015].
# Divisió de Saugor

La divisió de Saugor o Sagar (hindi सागर विभाग) és una entitat administrativa de Madhya Pradesh a l'Índia. La capital és Sagar, que ho és també del districte de Saugor.

## Divisió administrativa

El 2005 la divisió era formada pels districtes de Chhatarpur, Damoh, Panna, Sagar i Tikamgarh.
| Districte | Capital | Extensió en km² | Població (Cens: 2001) | Densitat |
| Chhatarpur | Chhatarpur | 8.687 | 1.474.633 | 170 |
| Damoh | Damoh | 7.306 | 1.081.909 | 148 |
| Panna | Panna | 7.135 | 854.235 | 120 |
| Sagar | Sagar | 10.252 | 2.021.783 | 197 |
| Tikamgarh | Tikamgarh | 5.055 | 1.203.160 | 238 |

## Referències

* ↑ Sāgar a [Geonames.org (cc-by)]; consultat el 2014-10-10
* ↑ «Divisional Administration Profile». Arxivat de l'original el 2016-11-05. [Consulta: 5 novembre 2016].
# Valerio Aspromonte

Valerio Aspromonte (Roma, 16 de març de 1987) és un esportista italià que competeix en esgrima, especialista en la modalitat de floret.
Va participar en els Jocs Olímpics de Londres de 2012, i hi va obtenir una medalla d'or en la prova per equips (juntament amb Andrea Baldini, Andrea Cassarà i Giorgio Avola), i el 6è lloc en la prova individual.
Va guanyar cinc medalles en el Campionat Mundial d'Esgrima entre els anys 2010 i 2014, i cinc medalles en el Campionat d'Europa d'esgrima entre els anys 2010 i 2014.

## Palmarès internacional

Jocs Olímpics :
| Any | Lloc | Medalla | Prova |
| 2012 | Londres ( Regne Unit) | 1 | Floret per equips |
| Campionat del món ||||
| Any | Lloc | Medalla | Prova |
| 2010 | París ( França) | 2 | Floret per equips |
| 2011 | Catània ( Itàlia) | 2 | Floret individual |
| 2013 | Budapest ( Hongria) | 1 | Floret per equips |
| 2013 | Budapest ( Hongria) | 3 | Floret individual |
| 2014 | Kazan ( Rússia) | 3 | Floret per equips |
| Campionat d'Europa ||||
| Any | Lloc | Medalla | Prova |
| 2010 | Leipzig ( Alemanya) | 1 | Floret per equips |
| 2010 | Leipzig ( Alemanya) | 2 | Floret individual |
| 2011 | Sheffield ( Regne Unit) | 1 | Floret per equips |
| 2012 | Legnano ( Itàlia) | 1 | Floret per equips |
| 2014 | Estrasburg ( França) | 2 | Floret per equips |

## Referències

* ↑ «Valerio Aspromonte». Base de dades de la FIE (anglès)
* ↑ «Fencing World Championships (1921-2011)». Pàg. del Comitè Olímpic dels Estats Units (anglès)
# Harry Wyld

Frederick Henry Wyld, més conegut com a Harry Wyld (Mansfield, Nottinghamshire, 5 de juny de 1900 - Derby, 5 d'abril de 1976) va ser un ciclista anglès que va prendre part en els Jocs Olímpics de París de 1924 i d'Amsterdam de 1928.
Va guanyar dues medalles de bronze, una en cada Jocs. El 1924 guanyà la dels 50 quilòmetres, i el 1928 la de persecució per equips, formant equip amb George Southall, Leonard Wyld i Percy Wyld, aquests dos darrers germans seus.

## Referències

* ↑ England & Wales Birth Ref. Index Frederick Henry Wyld, Jul-Aug-Sep 1900, District: Mansfield, Volume: 7b, Page: 79
* ↑ «Olympedia – Harry Wyld». [Consulta: 18 setembre 2024].
# El Prat (Moià)

El Prat és una masia del municipi de Moià (Moianès) protegida com a bé cultural d'interès local.
Està situada al sud-est de Moià, a llevant de la carretera C-59 en el punt quilomètric 37,5, a llevant del Castellnou de la Plana. És al sud-est del Polígon industrial de Moià i de l'Ocella, i al nord-oest dels Clapers.

## Descripció

Gran casa pairal encarada a migdia. Aixecada sobre la pedra. La façana està estructurada en 2 nivells, presentant el superior esvelta galeria formada amb arcs rebaixats. Similar a la galeria de migdia hi ha una altra galeria a ponent. Ambdues han estat afegides (S. XVIII) al cos inicial, també del segle xviii. L'interior ha estat restaurat amb molta cura per part del seu propietari convertint l'edifici en un veritable palau. Recentment fou aixecada una capella semipública, respectant la tipologia original del conjunt.

## Història

La primera notícia històrica on es fa referència del Prat, és en l'acta de consagració de l'església parroquial (939) en què s'anomena el Prat d'Ademar referint-se segurament a l'actual Prat de la Plana. Malgrat l'existència d'aquest mas en el període 939-S.XVI, l'època del seu major esplendor es desenvolupa els segles xvii i xviii. En aquest últim fou quan s'aixeca l'edifici actual, un dels exemplars millor conservats de l'època. Un document del 1165 cita el Prat: és la primera notícia segura que tenim d'ell.

## Referències

* 1 2 «El Prat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].
# El Prat (Sant Feliu de Pallerols)

El Prat és una obra del municipi de Sant Feliu de Pallerols (Garrotxa) inclosa en l'Inventari del Patrimoni Arquitectònic de Catalunya. Edifici civil amb teulada a dues vessants i orientada a nord. Predomina el material volcànic. A l'entrada hi ha una llinda datada el 1845, si bé la construcció d'una escala posterior la dissimula. A la banda dreta hi ha una masoveria i una cabana. A la masoveria s'accedeix per una escala feta amb pedra que conforma un arc. Al davant de la cabana hi ha una era ben conservada. Al cantó dret hi ha una eixida sostinguda per cinc arcades, dues de les quals estan tapiades. No es tenen notícies històriques, si bé per la forma i estructura devia ser construïda al segle xv. Existeix una carta d'un germà de l'hereu del Prat que anà a Manila i que és datada de 1857 i està dirigida al propietari del mas.

## Notes

* ↑ «El Prat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
# Eilean Macaskin

Eilean Macaskin (Eilean MhicAsgain en gaèlic) és una petita illa de les Hèbrides Interiors, situada al nord-oest d'Escòcia. Es troba al Loch Craignish, al sud-oest de l'illa d'Eilean Righ. Al seu voltant hi ha un conjunt d'illes més petites, de les que en destaca Eilean nan Gabhar, Eilean nan Coinean, Garbh Rèisa, Rèisa an t-Sruith, Rèisa MhicPhàidein i Eilean na Cille.
L'illa ha estat habitada des d'antic i, inusualment en les illes escoceses, té masses boscoses. S'abandonà durant els anys 1880. A Eilean Macaskin hi creixen un cert nombre de flors salvatges, malgrat la població no arribi als percentatges de la seva veïna Eilean Rìgh.
# Varfoloméievka

«Varfoloméievka» té aquests significats:
* Varfoloméievka (poble), localitat del krai de Primórie, a Rússia
* Varfoloméievka (estació), localitat del krai de Primórie, a Rússia
# Varg Veum

Varg Veum és el personatge central d'una sèrie de novel·les policials, escrites per l'autor noruec Gunnar Staalesen, sobre un detectiu privat que viu a Bergen, a la costa oest de Noruega.
Els llibres s'han traduït a diversos idiomes, com ara l'anglès, el castellà, l'alemany i el suec. També se n'han fet adaptacions per al cinema, on el personatge és interpretat per l'actor Trond Espen Seim.
# Vargions

Els vargions (en llatí: Uargiones, en grec antic: Οὐαργίωνες) van ser un poble germànic que vivia entre el Rin i les muntanyes d'Abnoba. Claudi Ptolemeu menciona aquesta tribu.

## Referències

* ↑ Smith, William (ed.). «Vargiones». Dictionary of Greek and Roman Geography (1854). [Consulta: 3 desembre 2023].
# Van Wilder: La festa salvatge

Van Wilder: La festa salvatge (títol original en anglès: Nacional Lampoon's Van Wilder és una pel·lícula estatunidenca de Walt Becker estrenada el 2002. Va ser rodada a la Universitat de Califòrnia a Los Angeles (UCLA), llevat de les escenes de basquetbol, que van ser filmades al Matadome de Cal State Northridge. Ha estat doblada al català
Després del seu èxit comercial, la pel·lícula va tenir una continuació l'any 2006, aquesta vegada amb el personatge de Kal Penn com a cap de cartell, titulada Van Wilder 2: The Rise of Taj. I, a continuació, també una preqüela, Van Wilder 3: Freshman Year, estrenada directament en vídeo tres anys més tard, completant així una trilogia.

## Argument

Van Wilder estudia a la universitat de Coolidge des de fa set anys i mai no ha obtingut cap diploma. Es mou millor pel que fa a organitzar tardes, fer campana i festa en general, però les escasses vegades que hi va obté notes excel·lents.
Excedit, el seu pare decideix tallar-li els ingressos. Van Wilder s'haurà d'espavilar sol i d'una altra manera per finançar i acabar els seus estudis.
Paral·lelament, Gwen Pearson, que treballa per a la gaseta del campus, porta una investigació sobre aquest mal estudiant monumentalment popular.
Van no triga a enamorar-se d'ella. Però un adversari de talla ràpidament li posa bastons a les rodes: l'amic de Gwen.

## Repartiment

* Ryan Reynolds: Vance « Van » Wilder Junyr
* Tara Reid: « Gwen » Elizabeth Pearson
* Kal Penn: Taj Mahal Badalandabad
* Paul Gleason: el professor McDoogle
* Tim Matheson: Vance Wilder Senior
* Daniel Cosgrove: Richard « Dick » Bagg
* Teck Holmes: Hutch
* Emily Rutherfurd: Jeannie
* Tom Everett Scott: Elliot Grebb
* Deon Richmond: « Mini Cochran »
* Alex Burns: Gordon
* Chris Owen: Timmy, estudiant
* Sophia Bush: Sally
* Erik Estrada: ell mateix
* Jason Winer: Panos Patakos
* Simon Helberg: Vernon
* Ivana Božilović: Naomi
* Kim Smith: Casey
* Sarah Fairfax: Sra. Seay
* Curtis Armstrong: el policia del campus
* Aaron Paul: l'esquinçall humà

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Van Wilder: La festa salvatge». [Consulta: 26 setembre 2018].
* ↑ Kehr, Dave «FILM IN REVIEW; 'National Lampoon's Van Wilder'» (en anglès). The New York Times.
# Varazuniq

El Varaznuniq, Varazuniq o Varazhnuniq fou un districte del nord-est de Tauruberan. Limitava al sud amb el Mazaz, el Llac Sevan i el districte de Sotk (a Siunia); al nord i est amb el país del Sevordiq; i a l'oest amb Nig.

## Mapa del districte de Varaznuniq

L'Enciclopèdia Soviètica d'Armènia publicà una sèrie de mapes entre els quals hi ha el de la regió Vaspurakanesa de Varaznuniq.
# Vilanova de Arousa

Vilanova de Arousa és un municipi de la província de Pontevedra a Galícia. Pertany a la comarca d'O Salnés.

## Demografia

Font: Instituto Nacional de Estadística 1857-2014

## Parròquies

András (San Lourenzo), Baión (San Xoán), Caleiro (Santa María), Deiro (San Miguel), Tremoedo (Santo Estevo) i Vilanova de Arousa (San Cibrán).

## Vilanovesos cèlebres

* Julio Camba Andreu, (1884 - 1962).
* Ramón María del Valle-Inclán, (1866 - 1936).
# Upeneus mascareinsis

Upeneus mascareinsis és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 14,7 cm de longitud total.

## Distribució geogràfica

Es troba a l'illa de Reunió.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Upeneus luzonius

Upeneus luzonius és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba a les Filipines, Indonèsia i nord-oest d'Austràlia.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hannibal (Missouri)

Hannibal és una població dels Estats Units a l'estat de Missouri. Segons el cens del 2008 tenia 17.432 habitants.

## Demografia

Segons el cens del 2000, Hannibal tenia 17.757 habitants, 7.017 habitatges, i 4.554 famílies. La densitat de població era de 469,3 habitants per km².
Dels 7.017 habitatges en un 32,5% hi vivien nens de menys de 18 anys, en un 48% hi vivien parelles casades, en un 13,6% dones solteres, i en un 35,1% no eren unitats familiars. En el 30,6% dels habitatges hi vivien persones soles el 15% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,8% tenia menys de 18 anys, un 10,5% entre 18 i 24, un 26,3% entre 25 i 44, un 20,6% de 45 a 60 i un 16,8% 65 anys o més.
L'edat mediana era de 36 anys. Per cada 100 dones de 18 o més anys hi havia 81,8 homes.
La renda mediana per habitatge era de 29.892 $ i la renda mediana per família de 37.264 $. Els homes tenien una renda mediana de 30.677 $ mentre que les dones 20.828 $. La renda per capita de la població era de 16.902 $. Entorn de l'11,3% de les famílies i el 14,1% de la població estaven per davall del llindar de pobresa.

## Persones il·lustres

* Molly Brown (1867 - 1932) activista pels drets humans

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hannibal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hannibal». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Hannibal (desambiguació)

Hannibal és la forma anglesa del nom Hanníbal, un prenom d'origen cartaginès conegut pel gran general de la Segona Guerra Púnica Hanníbal Barca. Pot fer referència a:
* Hannibal Lecter, personatge de ficció creat per Thomas Harris per la novel·la Red Dragon el 1981
** Hannibal, pel·lícula de Ridley Scott estrenada el 2001 i basada en la novel·la anterior
** Hannibal Rising, pel·lícula de Peter Webber i Pietro Scalia estrenada el 2007 i de la mateixa saga
** Hannibal - Rome's Worst Nightmare, telefilm britànic dirigit per Edward Bazalgette difós el 2006 a la BBC
* Hannibal TV, cadena de televisió privada que es va fundar a Tunísia el 2003
* Hannibal (Missouri), població dels Estats Units a l'estat de Missouri
* Hannibal (Nova York), població dels Estats Units a l'estat de Nova York